Source: http://gaudinagytamas.hu/category/sajt%C3%B3/k%C3%B6zlem%C3%A9nyek?page=1
Timestamp: 2020-06-02 00:40:39
Document Index: 32210278

Matched Legal Cases: ['Kúria ', 'Kúria ', 'Kúria ', 'bíróság ', 'bíróság ', 'bíróság ', 'Bíróság ']

Közlemények | dr. Gaudi-Nagy Tamás
Győzött az igazság, Budaházyt ismét felmentették! De mikor kerülnek már börtönbe a gyurcsányista terroristák és bűntársaik? - Gaudi-Nagy Tamás közleménye, Strasbourg 2012. június 27.
2012, június 28 – 10:52
A Kúria, Kónya István vezette tanácsa 2012. június 26-án helyt adott Budaházy György védőjeként benyújtott felülvizsgálati indítványomnak és indokainkkal messzemenően egyetértve felmentette a számtalan koncepciós eljárást már sikeresen visszaverő hazafit az egyik legsúlyosabb állam elleni bűncselekmény, az alkotmányos rend erőszakos megváltoztatása előkészületének vádja alól. Ez már a sokadik felmentés a Budaházy elleni koncepciós perek sorában, több esetben már kártérítést is kapott. A hat év jogi küzdelme után született döntésen azért nem lehettem jelen, mert Strasbourgban az Európa Tanács Parlamenti Közgyűlésének nyári ülésszakán képviselem ezen a héten a nemzeti érdekeket, többek között éppen a székely önrendelkezésért küzdő Székely Nemzeti Tanács célkitűzései számára toborzok támogatókat az itt tartózkodó Izsák Balázs elnök úrral együtt.
Hatalmas elégtétel ez az ítélet nemcsak Budaházy Györgynek, és minden jóérzésű, jog uralmát tisztelő embernek, a hazafias meggyőződésük miatt üldözöttekért 2004 óta küzdő Nemzeti Jogvédő Szolgálatnak, de nekem is mint védőnek, akit ebben az ügyben kifejtett védői munkám ellátása miatt éppen a felmentésnek helyszínt adó ülésteremben két alkalommal is több százezer forintos bírsággal sújtott a Fővárosi Ítélőtábla pártállami időkben is már aktív bírója, Máziné Szepesi Erzsébet. Ő volt az is, aki nemcsak a vérlázítóan törvénysértő és most hatályon kívül helyezett, bűnösséget megállapító döntést hozta és egy év börtönt szabott ki a korábban első fokon felmentett hazafira, de ő volt az aki másfél évig hosszabbítgatta szintén törvénysértően Budaházy előzetes letartóztatását. Ő volt az, aki nem átallotta provokatív módon a 2010-es országgyűlési választások első fordulója előtt két nappal kitűzni az elítéléssel járó tárgyalást.
Morvai Krisztina közleménye: Szánalmas, hogy az ügyészség folyamatosan Budaházyt üldözi, Gyurcsányt pedig futni hagyja
2012, június 26 – 17:31
Nagy örömmel üdvözlöm Budaházy György és ügyvédei kitartó harcainak újabb sikerét, a Kúria felmentő ítéletét a hazafi ellen "alkotmányos rend erőszakos megdöntése" miatt folyamatban volt büntetőügyben. Jogtörténeti jelentőségűnek tartom azt a tényt, hogy Budaházy blog bejegyzései, amelyekben a szemkilövető Gyurcsány kormánnyal szembeni határozott és bátor ellenállásra bíztatott nem minősülnek bűncselekménynek - szemben a jogerős ítélet jogsértő megállapításával. Szégyenletesnek tartom ugyanakkor, hogy az ügyészség két évvel a kormányváltás után is körömszakadtáig ragaszkodott a bűnösség megállapításához, mintegy azt üzenve a magyar embereknek, hogy az esetleges jövőbeni hibbant Nérók terrorját meghunyászkodva kell eltűrnünk.
Támogassa tárgyalási jelenlétével Budaházy Györgyöt a Kúria előtti koncepciós politikai büntetőperben
2012, június 25 – 17:22
Kedden (június 26-án) 9 órától a Markó u. 16. földszint 9-es teremben Budaházy György ellen "alkotmányos rend erőszakos megdöntésének előkészülete" ügyében tart felülvizsgálati tárgyalást a Kúria.
A Kúria (volt Legfelsőbb Bíróság) 2012. június 26-án 9 órától a Markó utca 16. földszint 9-es tárgyalóteremben tartja az "alkotmányos rend erőszakos megdöntésének előkészülete" vádjával ellenem folytatott eljárás felülvizsgálati tárgyalását.
A nemzeti jogvédőkről szóló könyvet dedikálja Gaudi, Budaházy is jelen lesz Skype-on keresztül
2012, június 7 – 10:48
Ismerje meg a nemzeti jogvédőket, akik - Magyarországon először - a deviánsok és idegenek helyett a magyar emberek jogaiért harcolnak!
Gaudi-Nagy Tamás dedikálja a Nemzeti Jogvédő Szolgálat Jogvédők a nemzet szolgálatában című könyvét 2012. június 7-én, csütörtökön délután 17 órától a Szkíta Kézműves Boltban (Bp. Kossuth L. utca 6.).
A kötet egyik főszereplője a két és fél éves előzetes letartóztatást kiállt, és jelenleg már több mint fél éve koncepciós per miatt házi őrizetben tartott Budaházy György, aki ebből kifolyólag csak Skype-kapcsolaton keresztül tud jelen lenni, de a könyveket előzőleg már ellátta kézjegyével. A kötetben exkluzív interjú olvasható vele és több, ügyeiben született ítélet is megtalálható.
A Jobbik szigorítaná a büntető törvénykönyvet (Btk.)
2012, május 30 – 15:18
Az új büntető törvénykönyv (Btk.) bár szigorúbb a jelenleginél, de a kormány által beterjesztett formájában nem fejez ki elég visszatartó erőt, ezért további szigorítások szükségesek - jelentette ki szerdai sajtótájékoztatóján Gaudi-Nagy Tamás.
Az Országgyűlés szerdán folytatja és várhatóan le is zárja az új Btk. általános vitáját, a jobbikos politikus ennek kapcsán ismertette pártja módosító indítványainak egy részét. Eszerint a Jobbik 15 és 25 év közötti szabadságvesztéssel büntetné az emberölés alapesetét, a minősített eset kapcsán pedig visszaállítaná a halálbüntetést, ahogyan azt már többször hangoztatták.
Szabadságot Tóásó Elődnek!
2012, május 27 – 17:08
Az Országgyűlés emberi jogi bizottsága 2012.05.22-én (kedden) külön gyűlést szentelt a Bolíviában három éve fogvatartott Tóásó Előd ügyének. A bizottság ülésén részt vett több dél-amerikai állam külképviselete is (Chile, Argentína, Brazília pl., de az Amerikai Egyesült Államok és Írország is képviseltette magát a Külügyminisztérium illetékesei mellett).
Jelen volt az ülésen Tóásó Edit, a jogellenesen fogvatartott magyar testvére, aki megdöbbentő részleteket tárt fel az elfogás és fogvatartás körülményeiről. Mint emlékezetes, Tóásó Előd tagja volt annak a csoportnak, amelyet 2009. április 16-án bolíviai különleges erők rajtaütésszerű támadással lerohantak, közülük több embert (Rózsa-Flores Eduardót, Magyarosi Árpádot és Michael Martin Dwyert) meggyilkoltak, pedig ellenállást nem tanúsítottak. Az ülés apropója az volt, hogy Gulyás Gergely, az Emberi jogi bizottság alelnöke, illetve Vajna Márton nemrégiben tényfeltáró körutat tettek Bolíviában a fogvatartás körülményeinek feltárása és a kiszabadítás mielőbbi elérése érdekében. Találkoztak Tóásó Előd jogi képviselőjével, az ügyészség és bíróság képviselőivel, illetve ellenzéki képviselőkkel.
NJSZ közlemény a Dániel Péter elleni tüntetésen megtámadott és előállított T. Istvánné védelmének ellátását akadályozó, rendőrségi törvénysértésekről
2012, május 25 – 18:15
A Nemzeti Jogvédő Szolgálat közleménye
NJSZ, 2012. május 24. Nemzeti Jogvédő Szolgálat, www.njsz.hu
2012. máj. 20.-án civil szerveződés keretében, több tucat felháborodott személy törvényes bejelentett tüntetést tartott, a Bp. VI. ker. Andrássy út 45.sz. alatt lévő Liberális Klub előtt, vitéz nagybányai Horthy Miklós kormányzó szobrát meggyalázó Dániel Péter ellen. A jelenlévők között szóváltás alakult ki, melynek során egy férfi , Dániel Péter hívei közül arcul ütötte a tüntetésen résztvevő T. Istvánné, amerikai–magyar állampolgárt. A helyszínen, a tüntetőkhöz képest túlméretezett létszámban jelenlévő rendőrök, az idős hölgyet megütő férfi cselekedetét becsületsértésként minősítve a helyszínről elengedték, aki így bejuthatott Dániel Péter rendezvényére. A bántalmazott, idős hölgyet, aki a tömegben az ütés miatt elvesztette egyensúlyát és a kezében lévő magyar zászlóval, - állítólag megütötte az őt bántalmazó személyt,-a Bp. VI.ker. Rendőrkapitányságra előállították és cselekményét, garázdaság vétségének minősítették. Az intézkedés kettős mércésnek minősül, mivel az eljáró rendőri szervek önkényesen és diszkriminatív módon csupán a megtámadott hölgyet állították elő, a kialakult konfliktus férfi szereplőjének hölggyel szembeni erőszakos cselekményét megengedhetetlen módon magánvádas ügynek minősítették, ugyanakkor a férfi által megtámadott nő magatartását hivatalból üldözendő garázdaság vétségének minősítették.
Izsák Balázs: Nyílt levél Victor Ponta Úrnak, Románia miniszterelnökének
2012, május 25 – 17:05
Kétperces felszólalásomban megleckéztettem a gyurcsányista Molnár Csabát. Ő ugyanis az nélkül hivatkozik előszeretettel az Alkotmánybíróság 27/1998 -as alkotmánybírósági határozatára, hogy azt végig olvasta volna, és Répássy államtitkár úr szavaival élve, csak "hablatyolva" idéz belőle. Az Ab határozat ugyanis elvi éllel leszögezi, hogy a párt politikai alapon szerveződött képviselőcsoportoknak frakciókéhoz hasonló jogkörökkel történő felruházására az Országgyűlésnek nincs alkotmányos kötelezettsége.
Az IMF irányítja a rendőrséget? Gaudi és Zagyva behatoltak az IMF székházba és rendőrt fogtak
2012, március 28 – 13:46
Gaudi-Nagy Tamás sajtótájékoztatója a Balsai-jelentés pontatlanságairól és a közkegyelmi törvényjavaslatról
2012, február 23 – 16:30
A közkegyelmi törvényjavaslathoz Vona Gábor frakcióvezető úrral és Zagyva György Gyula képviselőtársammal közösen benyújtott módosító javaslat itt érhető el. Módosító javaslatunk kiterjesztené a közkegyelmet mindazokra akiket 2002-2010 között politikai önkényből hurcoltak meg
Ismét napirenden a magyarkérdés az Európa Tanácsban. Január 23-27 között kerül sor az ET téli közgyűlésére, amin részt vesz Gaudi-Nagy Tamás
2012, január 23 – 18:34
Alább olvasható Gaudi-Nagy Tamás közleménye:
Kedves hazafiak! Kérlek tekintsétek meg az ET közgyűlésén egy évvel ezelőtt feltett kérdésemet Traian Băsescunak, aki azt próbálja elhitetni, hogy az erdélyi magyaroknak több joguk van, mint a Magyarországon élő román nemzetiségűeknek.
Világosan látszik, ahogy a magyar területeket megszálló államok milyen gátlástalanul hazudnak a magyarsággal kapcsolatban és mindent megtesznek, hogy meggátolják az elszakított területeken élő testvéreink önrendelkezését. Példa erre Kosztyantin Hriscsenko ukrán külügyminiszter hazug válasza tavaly októberi kérdésemre.
2011, november 20 – 18:52
A Legfelsőbb Bíróságon november 21-én (hétfőn) 11.30 órai kezdettel esz az a tárgyalás, ahol a bíróság arról dönt Kiss Róbert volt gárdafőkapitány keresete alapján, hogy 2009. július 4-én az Erzsébet téren a rendőrség által végrehajtott, 216 hazafi (többségében gárdista) előállításával és brutális módon végrehajtott oszlatás jogszerű volt-e vagy sem. A Főváros Bíróság 2010 őszén jogerős ítéletében az ombudsmanhoz hasonlóan kimondta, hogy a rendőrségnek nem volt jogalapja a a Gárdát két nappal korábban betiltó ítélet ellen tiltakozó, békésen földön ülve demonstrálók oszlatására illetve előállítására (Kapcsolódó anyagok itt és itt)